O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

“O‘zbekiston Respublikasi Oliy Majlisining Senati to‘g‘risida”gi O‘zbekiston Respublikasi Konstitutsiyaviy Qonunining 9-moddasiga muvofiq O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining qarorlari ilovaga muvofiq tasdiqlansin.
 2. Ushbu Qaror qabul qilingan kundan e’tiboran kuchga kiradi.
 O‘zbekiston Respublikasi Oliy Majlisi Qonunchilik palatasi Kengashining va O‘zbekiston Respublikasi Oliy Majlisi Senati Kengashining 2022-yil 31-maydagi “O‘zbekiston Respublikasi Konstitutsiyasiga o‘zgartish va qo‘shimchalar kiritish yuzasidan takliflarni shakllantirish va tashkiliy chora-tadbirlarni amalga oshirish bo‘yicha Konstitutsiyaviy komissiya tarkibiga o‘zgartish kiritish to‘g‘risida”gi 2178-IV/KQ-356-IV-sonli Qo‘shma qarori;
 O‘zbekiston Respublikasi Oliy Majlisi Qonunchilik palatasi Kengashining va O‘zbekiston Respublikasi Oliy Majlisi Senati Kengashining 2022-yil 31-maydagi “O‘zbekiston Respublikasi Oliy Majlisi Qonunchilik palatasining binosidan foydalanish boshqarmasi hamda O‘zbekiston Respublikasi Oliy Majlisi Senati binolaridan foydalanish va xo‘jalik faoliyati boshqarmasi xodimlarini moddiy va ijtimoiy jihatdan qo‘llab quvvatlash to‘g‘risida”gi 2179-IV/KQ-357-IV-sonli Qo‘shma qarori;
 O‘zbekiston Respublikasi Oliy Majlisi Senati Kengashining 2022-yil 7-iyundagi “O‘zbekiston Respublikasi Oliy Majlisi Senatida doimiy asosda ishlovchi senatorlar va Senat devoni xodimlarining xizmat guvohnomasi to‘g‘risidagi nizomni tasdiqlash haqida”gi KQ-362-IV-sonli qarori;
 O‘zbekiston Respublikasi Oliy Majlisi Qonunchilik palatasi Kengashining va O‘zbekiston Respublikasi Oliy Majlisi Senati Kengashining 2022-yil 18-iyundagi “O‘zbekiston Respublikasi Konstitutsiyasiga o‘zgartish va qo‘shimchalar kiritish yuzasidan takliflarni shakllantirish va tashkiliy chora-tadbirlarni amalga oshirish bo‘yicha Konstitutsiyaviy komissiya faoliyati to‘g‘risida”gi 2219-IV/KQ-368-IV-sonli Qo‘shma qarori;
 O‘zbekiston Respublikasi Oliy Majlisi Senati Kengashining 2022-yil 22-iyundagi “Xorijga chiqish biometrik pasportlari bilan bog‘liq munosabatlarni tartibga solish to‘g‘risida”gi KQ-373-IV-sonli qarori;
 O‘zbekiston Respublikasi Oliy Majlisi Senati Kengashining 2022-yil 28-iyundagi “L.N. Murotovani O‘zbekiston Respublikasi Oliy Majlisi Senatining Agrar va suv xo‘jaligi masalalari qo‘mitasi tarkibidan chiqarish to‘g‘risida”gi KQ-376-IV-sonli qarori;
 O‘zbekiston Respublikasi Oliy Majlisi Senati Kengashining 2022-yil 30-iyundagi “Tuman (shahar) budjetlari mablag‘larini jamoatchilik fikri asosida shakllantirilgan tadbirlarga yo‘naltirish tartibi to‘g‘risidagi namunaviy nizomga o‘zgartish va qo‘shimchalar kiritish haqida”gi KQ-377-IV-sonli qarori;
 O‘zbekiston Respublikasi Oliy Majlisi Senati Kengashining 2022-yil 5-iyuldagi “Xorijiy mamlakatlarga shaxsiy masalalar bo‘yicha chiqish tartibi to‘g‘risida”gi KQ-379-IV-sonli qarori;
 O‘zbekiston Respublikasi Oliy Majlisi Senati Kengashining 2022-yil 5-iyuldagi “O‘zbekiston Respublikasi Oliy Majlisi Senati Kengashi va qo‘mitalari (komissiyasi)ning 2022-yil ikkinchi yarim yilligiga mo‘ljallangan ish rejalari to‘g‘risida”gi KQ-382-IV-sonli qarori.